Pro Football Hall of Fame Game

Utvelging av lag

De to lagene som deltar i kampen er vanligvis valgt av ligaen før resten av terminlisten for sesongoppkjøringen offentliggjøres. Deltakerene annonserer det vanligvis samtidig som de nye medlemmene av Pro Football Hall of Fame blir annonsert, som også er Super Bowl-uken. Dersom særs kjente spillere blir innlemmet i æresgalleriet det inneværende året velges ofte lag som spilleren(e) tilbragte store deler av karrieren sin med. Fra 1971 til 2010 var det vanligvis et lag fra AFC og et fra NFC. I 2009, til ære for 50-årsdagen for American Football League, var det to av oppstartslagene i AFL, Tennessee Titans (ikledd uniformer fra den forrige utgaven av laget, Houston Oilers) og Bufallo Bills hvis eier, Ralph Wilson ble innlemmet i æresgalleriet det året. I 2011 skulle to NFC-lag spille mot hverandre, men ble kansellert på grunn av NFL lockout 2011; det neste året spilte to NFC-lag mot hverandre. Fra 2011 og fremover har hvert av lagene som deltat hatt minst én kjent spiller som det året har blitt innlemmet i æresgalleriet.
Fordi denne kampen og opptaksseremonien for æresgalleriet er satt til helgen før ligaens sesongoppkjøring begynner ender begge lagene opp med å spille fem vennskapskamper istedenfor fire, og i motsetning til Canadian Football League (som spiller sin sesongoppkjøring over tre uker med to kamper), tar ikke NFL bort én av de vanlige treningskampene.
De siste fire lagene som har blitt lagt til i ligaen deltok i Hall of Fame Game som sin første kamp. I 1995 spilte Jacksonville og Carolina mot hverandre, og i 2002-sesongen var Houston ett av lagene. Da Cleveland Browns kom tilbake til NFL med en ny spillerstall for 1999-sesongen spilte også de i Hall of Fame Game. Baltimore Ravens, som offisielt ble etablert i 1996-sesongen, deltok ikke i et Hall of Fame Game før i 2018-sesongen. Ravens var det siste NFL-laget som ikke hadde deltatt i kampen.

Planlegging

Før sammenslåingen av AFL og NFL ble kampen spilt i august eller september, og noen ganger helt i slutten av sesongoppkjøringen. I 1970 ble den offisielt flyttet til begynnelsen av sesongoppkjøringen. Før 2002 var det ikke uvanlig at kampen ble spilt i juli. Siden da har ligaen flyttet sesongstarten til helgen etter Labor Day, og kampen spilles nå alltid tidlig i august.
I 2011 skulle kampen egentlig utspilles mellom St. Louis Rams og Chicago Bears, men kampen ble kansellert på grunn av en spillerstreik. De to lagene hadde frem til 22. juli å finne en løsning dersom de skulle ha tid nok til å forberede seg til kampen. Siden streiken varte til 25. juli ble kampen kansellert.
I 2016 skulle Green Bay Packers møte Indianapolis Colts, men kampen ble avlyst på grunn av utrygge spilletilstander. Mike Silver rapporterte på NFL.com på kampdagen at malingen som hadde blitt brukt på logoene på banen ikke kunne brukes på det nye kunstgresset, FieldTurf. Malingen hadde ikke tørket i tide, og da arrangørene forsøkte å varme opp banen for at malingen skulle tørke fortere hadde gummien i banen smeltet; de påvirkede områdene ble beskrevet som glatte og "like harde som sement". Et siste forsøk på å fikse problemet var å påføre malingstynner på logoene, men en ansatt på Packers oppdaget en advarsel på beholderene om at malingstynneren kunne forårsake brannskader når det kom i kontakt med huden.
Ligaen og National Football League Players Association kansellerte kampen på grunnlag av sikkerhetsproblemer. Begge lagene fikk beskjed om at kampen var avlyst klokken 18:40, 80 minutter før avspark. Tilskuerene som allerede var i stadionet fant først ut om det gjennom sosiale medier, og det var ikke før klokken 20:00 at en offisiell kunngjøring ble gjort.
Den 28. desember 2016 annonserte NFL at kampen i 2017 skulle spilles på en torsdag (3. august). Dette gjorde kampen til det første arrangementet i det årets Hall of Fame Weekend. Kampen i 2018 ble også spilt på en torsdag (2. august), og i 2019 ble den spilt på torsdagen (1. august) før Hall of Fame Weekend. I 2020 faller kampen på en torsdag (6. august).

TV og radio

Hvor mesteparten av kampene i NFLs sesongoppkjøring sendes på lokal-TV blir Hall of Fame Game sendt på riksdekkende TV. Fra 1999 til 2005 ble kampen spilt på mandag kveld som en del av ABC Monday Night Football. Før det ble den vanligvis sendt på lørdags ettermiddag, utenom mellom 1963 og 1965 da den ble sendt på søndag ettermiddag som en del av ABCs Wide World of Sports. I 1998 ble den sendt på lørdag kveld.
Fra 2006 ble den flyttet til søndagskveld og sendt på NBC Sunday Night Football. I 2007 derimot ble kampen sendt på NFL Network som en del av Thursday Night Football; NBC hadde tenkt å sende China Bowl-kampen i Beijing, som endte opp med å bli utsatt og eventuelt kansellert. For år hvor NBC dekker Sommer-OL blir kampen enten sendt på NFL Network eller på ESPN, men har blitt sendt på NBC i 2006, 2008-2010, 2013-15, 2017 og forble på nettverket frem til 2019. Ettersom at NBC dekker slutten av Sommer-OL 2020 i 2020 vil kampen trolig bli dekket av NFL Network eller ESPN, før den returnerer til NBC i 2021.
Tom Benson Hall of Fame Stadium i Johnson Controls Hall of Fame Village ligger i Clevelandmarkedet og er innen 75 miles fra flere TV-markeder i nordøstlige Ohio og vestlige Pennsylvania. Dette resulterer i at NBCs affiliate-stasjoner (og før dem, ABC sine) var nødt til å følge ligaens "blackout"-regler dersom kampene ikke ble utsolgt. Stadionet har kun en kapasitet på 22 375 (under halvparten av noen andre NFL-stadioner med unntak av Dignity Health Sports Park, Chargers' midlertidige hjemmebane), og Hall of Fame-seremonien tiltrekker seg flere tilhengere fra utenbys.